S-1967/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. mars 2020, á hendur X, kt. [...], [...], [...], fyrir eftirtalin brot:

1. Þjófnað með því að hafa aðfaranótt fimmtudagsins 9. maí 2019, í félagi við Y, kt. [...], brotist inn í hótelherbergi á hótelinu [...], að [...] í Reykjavík, og stolið þaðan fartölvu og bakpoka sem innihélt vegabréf og hleðslutæki að óþekktu verðmæti.

Telst þetta varða við 1. mgr. 244. gr. almennra hegningarlaga nr. 19/1940.

2. Hylmingu með því að hafa þriðjudaginn 7. maí 2019, við [...] í Reykjavík er lögregla hafði afskipti af honum, haft í vörslum sínum átta pör af svörtum Footguard öryggisskóm, sem stolið hafi verið úr anddyri nýbyggingar við [...] sama dag og þannig haldið þeim ólöglega frá eiganda þeirra.

Telst þetta varða við 254. gr. almennra hegningarlaga nr. 19/1940.

3. Umferðarlagabrot með því að hafa sunnudaginn 5. maí 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa lyfja og ávana og fíkniefna (í blóði mældist metýlfenídat 110 ng/ml og morfín 40 ng/ml) um bifreiðastæði [...], [...] í Reykjavík, þar sem lögregla stöðvaði aksturinn.

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Fíkniefna og vopnalagabrot með því að hafa laugardaginn 3. nóvember 2018 haft í vörslum sínum 40,23 g af amfetamín, 0,73 g af maríhúana og gasbyssu í bakpoka sem lögregla fann í ruslatunnu við [...] í Reykjavík.

Telst brot þetta varða við 2. gr., sbr. 5. og 6. gr., laga um ávana og fíkniefni nr. 65/1974, og 2. gr. sbr 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 12. gr. og 1. mgr. 30. gr., sbr. 1. mgr. 36. gr. vopnalaga nr. 16/1998.

5. Fíkniefna og vopnalagabrot með því að hafa mánudaginn 1. apríl 2019 á bifreiðastæði [...], [...], við [...], haft í vörslum sínum 0,54 g af maríhúana og hnúajárn, sem lögreglumenn fundu við öryggisleit á ákærða.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og við c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 40,23 g af amfetamín og 1,27 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 808/2018. Þá er krafist upptöku á hnúajárni og gasbyssu, sem lögregla lagði hald á, með vísan til 1. mgr. 37. gr. vopnalaga nr. 16/1998.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Engu að síður sótti þing verjandi af hans hálfu og lýsti því að ákærði hygðist ekki halda uppi vörnum. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 12. mars 2020, á ákærði nokkurn sakaferil að baki sem nær allt aftur til ársins 1999. Ákærði var dæmdur til sektargreiðslu með dómi [...] 2008 fyrir akstur undir áhrifum áfengis. Þá var ákærði dæmdur í sex mánaða fangelsi, skilorðsbundið til tveggja ára, með dómi [...] 2012 meðal annars fyrir vörslur fíkniefna og fyrir akstur undir áhrifum áfengis og akstur undir áhrifum ávana og fíkniefna. Næst var ákærði dæmdur í þriggja ára fangelsi með dómi [...] 2012 meðal annars fyrir hylmingu, þjófnað, akstur undir áhrifum áfengis, akstur undir áhrifum ávana og fíkniefna og akstur sviptur ökuréttindum. Þá var ákærði dæmdur í þrjátíu daga fangelsi með dómi [...] 2015 meðal annars fyrir gripdeild, vörslur fíkniefna og akstur undir áhrifum ávana og fíkniefna. Næst var ákærði dæmdur í fjögurra mánaða fangelsi með dómi [...] 2016 fyrir vörslur fíkniefna, nytjastuld, gripdeild, akstur undir áhrifum áfengis, akstur undir áhrifum ávana og fíkniefna og akstur sviptur ökuréttindum. Ákærði gekkst síðan undir greiðslu sektar með lögreglustjórasátt [...] 2018 fyrir vörslur fíkniefna. Loks var ákærði dæmdur í tólf mánaða fangelsi með dómi [...] 2019 fyrir vörslur fíkniefna í sölu og dreifingarskyni, vopnalagabrot, akstur undir áhrifum ávana og fíkniefna og akstur sviptur ökuréttindum. Var dómurinn hegningarauki að hluta. Að öðru leyti kemur sakaferill ákærða ekki til skoðunar við ákvörðun refsingar.

Brot þau sem ákærði er sakfelldur fyrir nú voru öll framin fyrir uppkvaðningu síðastgreinda dómsins og brot samkvæmt ákærulið 4 var jafnframt framið fyrir gerð lögreglustjórasáttarinnar frá [...] 2019. Verður ákærða því nú dæmdur hegningarauki í samræmi við 78. gr. almennra hegningaralaga nr. 19/1940.

Með hliðsjón af sakaferli ákærða þykir refsing ákærða hæfilega ákveðin fangelsi í 5 mánuði.

Ákærði var sviptur ökurétti ævilangt með dómi [...] 2019. Þar sem brot þau sem nú er krafist ökuréttarsviptingar vegna voru framin fyrir uppsögu dómsins þykja ekki efni til að árétta þá sviptingu hér.

Með vísan til lagaákvæða í ákæru eru gerð upptæk til ríkissjóðs 40,23 g af amfetamíni, 1,27 g af marijúana, hnúajárn og gasbyssa, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 91.760 krónur, að meðtöldum virðisaukaskatti, og 110.825 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóminn.

D Ó M S O R Ð:

Ákærði, X, sæti fangelsi í fimm mánuði.

Upptæk eru gerð til ríkissjóðs 40,23 g af amfetamíni, 1,27 g af marijúana, hnúajárn og gasbyssa.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef, 91.760 krónur og 110.825 krónur í annan sakarkostnað.

Upptæk eru gerð til ríkissjóðs 40,23 g af amfetamíni, 1,27 g af marijúana, hnúajárn og gasbyssa.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef, 91.760 krónur og 110.825 krónur í annan sakarkostnað.